ভাৰতীয় আন্তঃৰাষ্ট্ৰীয় চলচ্চিত্ৰ মহোৎসৱ-২০১৬ত বুধবাৰে প্ৰদৰ্শিত উৎপল বৰপূজাৰীৰ তথ্যচিত্ৰ “ মেম ’ ৰিজ অৱ এ ফৰগটেন ৱাৰ ” এ ১৯৪৪ চনত উত্তৰ-পূবৰ এক নিৰ্ণায়ক যুদ্ধৰ স্মৃতি বহন কৰিছে। ১০৯ মিনিট দৈৰ্ঘ্যৰ এই তথ্যচিত্ৰখনিয়ে সেই যুদ্ধৰ সৈনিকসকলৰ সাহস আৰু সেই সময়ৰ সাক্ষ্য বহন কৰা স্থানীয় লোকসকলৰ জীৱন কাহিনী বৰ্ণনা কৰিছে। এই সন্দৰ্ভত পৰিচালক বৰপূজাৰীয়ে কয় যে এই তথ্যচিত্ৰখনিৰ বিষয়বস্তু কেৱল সৈনিকসকলক লৈয়ে নহয়, সেই যুদ্ধৰ ফলত প্ৰভাৱিত প্ৰতিজন ব্যক্তিক লৈ আধাৰিত। তথ্যচিত্ৰখনিৰ প্ৰযোজনা কৰিছে প্ৰতিৰক্ষা বিশ্লেষক সুবিমল ভট্টাচাৰ্যই।